MAL STORE NYE F-AVDELINGEN


1. søknad om midler til HELHETLIG VANNOVERVÅKING, jamfør kravene i vanndirektivet

Behov bevilgning i 2007

Bevilgning på 23 mill. kroner. Dette er 1/3 av budsjettbehovet, men vi ser for oss en opptrapping til faglig forsvarlig nivå i løpet av 2010.

Berørte kapitler og poster

Kap.  XX, post XX Betegnelse. Dette overlates til SFT å avgjøre. Behovene knyttet til miljøforvaltningen i 2007 er 20,7 mill. kr. Overvåkingsmidler for miljøforvaltningen går over 1410.21 som er et felleskapittel for alle miljødirektoratene. Det er aktuelt at tildelingen går over dette kapitlet, og der DN og SFT administrerer fordelingene i felleskap. Fra disse midlene er det også aktuelt å bevilge midler til Vannregionrådet. Alternativt kan tildelingen gå over eget budsjettkapittel som følger Vanndirektivet, og der overvåking inngår som en del av en helhetlig bevilgning til direktivet. Sistnevnte kan kanskje være å foretrekke, da det er en fare for at hvis tildelingen  går over 1410.21, så vil dette kunne føre til reduksjoner i bevilgninger i annen overvåking. Det kan også diskuteres om FiDir bør bidra til finansiering av referanseovervåking marint, og at noe derfor skal gå over deres budsjettkapittel. For overvåking av grunnvann bør 1 mill. avsettes på NGU sitt budjsettkapittel (kvalitativ overvåking av grunnvann), og 1 mill. avsettes på NVE sitt budsjettkapittel (kvantitativ overvåking av grunnvann, samt hydrologi knyttet til referansestasjoner). 

Beskrivelse av tiltakets formål og varighet

Formålet er å opprette et helhetlig statlig overvåkingsprogram jamfør kravene i vanndirektivet. Overvåkingsprogrammet skal sørge for målretting av hvor tiltak skal settes inn, og oppfølging av igangsatte tiltak. Det helhetlige statlige overvåkingsprogrammet bygger på eksisterende vannovervåking i regi av FMVA, SFT, DN, FiDir, NGU, Mattilsynet og NVE. Det er likevel behov for en relativt stor økning i pågående aktivitet, selv når samordningen forbedres og rasjonaliseringspotensialet tas ut. Uavhengig av vanndirektivets krav, er de omsøkte midlene viktig for å sikre overvåkingsgrunnlaget for en tilfredsstillende helhetlig vannforvaltning i Norge.
Etter første 6-års periode, dvs. i 2013, vil behovet for statlig overvåking reduseres noe fordi referanseverdier og andre bakgrunnsdata da er etablert. Det omsøkte prosjektet starter opp gradvis, og vil være fullt utbygd når vanndirektivet er implementert i hele  Norge. Det omsøkte beløpet gjør at man får igangsatt overvåking slik at pilotområdene vil kunne benytte seg av overvåkingsresultatene, selv om man ideelt sett burde ha fullt utbygd referanseovervåking og representativ overvåking allerede fra 2007.

Beskrivelse av gjennomført/planlagt utredningsprosess bak forslaget, herunder kontakt med berørte parter

En rekke utredninger ligger til grunn for kostnadsoverslaget:

Direktoratet for naturforvaltning, 2005 (TE-1127). Overvåkingskravene i vanndirektivet, dagens overvåking og utviklingsbehov. Delrapport 1: Utarbeidet av overvåkingsgruppen jf EUs vanndirektiv, november 2005. Arbeidsgruppe sammensatt av SFT, NVE, DN, Mattilsynet, NGU og FiDir.

Solheim, A. L. et al. 2005. Overvåkingsdesign og budsjett for etablering av referanseverdier for økologiske kvalitetselementer i overflatevann, fase 2., NIVA rapport nr. 5120-2005.

Hilmo, B. et al. 2005. Representativ basisovervåking av grunnvann. Asplan Viak AS - 511456.  

Glover, B. et al. 2005. EUs vannrammedirektiv. Videreføring og utvidelse av nasjonal representativ overvåking. NVK multiconsult. Dokument nr. 41420

Vurdering av behovet  og hvilke resultater dtiltaket forventes å gi 

Behovene framkommer gjennom Vanndirektivets artikkel 8, og vedlegg V, samt veiledningsdokumentet ”Guidance of monitoring”. Det er gjort en analyse på hva direktivet innebærer av overvåkingskrav for Norge, og hvordan pågående vannovervåking kan benyttes for å imøtekomme kravene (Direktoratet for naturforvaltning, 2005). Likevel kreves en stor økning i tildelingene til statlig overvåking for å imøtekomme kravene i direktivet. De omsøkte midlene vil blant annet gå til å etablere referanseovervåkingen i ferskvann og kystvann, styrke overvåkingen av prioriterte stoffer, styrke overvåking av biologiske parametere, samt fokus på overvåking av eutrofi. I tillegg styrkes overvåkingen av grunnvannsforekomster med risiko for ikke å oppnå miljømålene. 

Data fra det helhetlige statlige overvåkingsprogrammet skal benyttes til å vurdere resultater fra pålagt overvåking i regi av bedrifter/ kommuner og etater, for vurdering av tiltak og effekter av tiltak. Det er estimert at behovene for pålagt overvåking øker fra 67 mill. til ca. 100 mill. årlig etter kravene i vanndirektivet. Det må her presiseres at vanndirektivet er en ”samlehatt” for mange pågående og kommende direktiver; eksempelvis: Vann og avløpsdirektivet, direktiv om prioriterte stoffer, grunnvannsdirektiv, drikkevannsdirektivet, og at det derfor ikke forventes ytterligere overvåkingskrav i vann som følge av de øvrige direktivene. Så langt overvåkingsgruppa kjenner til, vil disse direktivene samordnes med vanndirektivet. Følgelig vil ikke disse direktivene medføre ytterligere behov for overvåking. Dagens statlige vannovervåking er estimert til ca. 42 mill, og vil etter full utbygging (jamfør dette forslaget i 2010) være på 110 mill..

Alle kostnader knyttet til tiltaket, herunder behov for nybygg og økte husleiekostnader

Alle summene er vurdert gjennom utredninger, og er hovedsakelig knyttet til innsamling, analyser og bearbeiding av overvåkingsprøver. For grunnvann kan det bli aktuelt å etablere enkelte nye grunnvannsbrønner. Tabellen viser en opptrappingsplan til overvåkingen er kommet opp på et faglig minimumsnivå. Selv på dette nivået, vil enkelte krav i direktivet ikke være oppfylt. 

	Omsøkte midler i millioner Nkr
	2007
	2008
	2009
	2010

	Referanseovervåking i overflatevann
	10,0
	17,0
	24,0
	30

	Representativ overvåking i overflatevann knyttet til omfattende menneskelig virksomhet
	10,0
	17,0
	24,0
	30

	Referanseovervåking i grunnvann
	0,3
	0,6
	1,0
	1,0

	Representativ overvåking i grunnvann knyttet til omfattende menneskelig virksomhet
	1,8
	3,0
	4,2
	5,5

	Problemkartlegging 
	0,7
	1,4
	2,0
	2,0

	SUM
	22,8
	39,0
	55,3
	68,5


Eventuell kommunal medfinansiering

Kommunene vil gjennomføre pålagt overvåking relevant for sin virksomhet, eksempelvis kommunale renseanlegg og deponier. Det forventes ikke ytterligere medfinansiering fra kommunene. 
Samlet bevilgningsbehov hvert av årene 2008 til 2010
Totalt bevilgningsbehov for perioden

162,8 (39,0+55,3+68,5) mill. kroner

